EkBass/fiwiki-20250220-pages-articles huggingface dataset:
Eva Martínez

Eva Martínez (s. 1999) on espanjalainen karateka. Hän on voittanut Kyokushinin Euroopan mestaruuden katassa 2019 ja All American Openin katassa. Lisäksi Martínez on kaksinkertainen nuorten Euroopan-mestari katassa. ==Kilpaura== Martínez saavutti 2013 pronssia katassa Espanjan Openissa alle 14–15-vuotiaiden sarjassa.Spanish Open Championship (IKO1) solokyokushin.blogspot.com 24.2.2013 Viitattu 25.6.2018 Sittemmin hän saavutti hopeaa Kyokushinin alle 14–15-vuotiaiden Euroopan mestaruuskilpailuissa, jossa kultaa voitti Ekaterina Kostiaeva.Results The 7th European Junior Championships Kyokushin Karate kyokushinkarate.com.ua 1.11.2013 Viitattu 25.6.2018 2015 maaliskuussa Martínez voitti pronssia Ranskan cupissa, Lyonissa nuorten kumitessa.Open de France 2015 club-lyon- kyokushin.com 24.3.2015 Viitattu 25.6.2018 2016 hän saavutti Ranskan cupin mestaruuden alle 15–17-vuotiaiden kumitesarjassa.Open de France 2016 club- lyon-kyokushin.com Viitattu 25.6.2018 Marraskuussa Martínez voitti alle 16–17-vuotiaiden Euroopan-mestaruuden katassa.Результаты Кубка Европы среди детей, юношей, юниоров и сеньоров (IKO) kyokushinkarate.com.ua 29.11.2016 Viitattu 25.6.2018 Martínez saavutti Espanjan Openin mestaruuden katassa alle 16–17-vuotiaiden sarjassa maaliskuussa 2017. Lisäksi hän saavutti hopeaa saman ikäluokan kumitessa.Spanish Open Karate Championship (IKO1) solokyokushin.blogspot.com 12.3.2017 Viitattu 25.6.2018 Toukokuussa Martínez voitti 16–17-vuotiaiden sarjassa Euroopan mestaruuden katassa.European Championship 2017 Results ikopoland.com Viitattu 18.6.2022 Myöhemmin marraskuussa Martínez saavutti toistamiseen alle 16–17-vuotiaiden Euroopan mestaruuden katassa.The results of the European Cup in 2017 Kyokushin Karate (IKO) kyokushinkarate.com.ua 1.12.2017 Viitattu 25.6.2018 Martínez saavutti maaliskuussa 2018 Espanjan mestaruuden joukkuekatassa yhdessä Elsa Álvarezin ja Tejeron kanssa.Spanish Open Karate Championship 2018 ikospain Viitattu 8.1.2022 Myöhemmin toukokuussa hän sijoittui neljänneksi 2018 EM-kilpailuissa katassa, kun maanaisensa Elsa Alvarez voitti mestaruuden.Результаты 32-го чемпионата Европы по киокушин карате (IKO) kyokushinkarate.com.ua 20.5.2018 Viitattu 25.6.2018 Kuukautta myöhemmin hän saavutti ensimmäisen turnausvoiton aikuisten tasolla voittamalla All American Openin kataturnauksen. 2019 maaliskuussa Martínez saavutti Espanjan Openissa joukkuekatassa kultaa ja yksilökatassa hän voitti pronssia.Spanish Open Karate Championship 2019 results (IKO) kyokushinkarate.news 8.3.2019 Viitattu 8.12.2019 Joulukuussa Martínez saavutti ensimmäisen Euroopan-mestaruuden aikuisten tasolla katassa.2019 European Kata Cup 2019 results (IKO) kyokushinkarate.news 7.12.2019 Viitattu 8.12.2019 ==Lähteet== Luokka:Espanjalaiset karatekat Luokka:Kyokushinin harjoittajat Luokka:Vuonna 1999 syntyneet Luokka:Elävät henkilöt
Berney Armsin rautatieasema

Berney Armsin rautatieasema on rautatieasema Berney Armsin asutuskeskuksessa Reedhamin kylässä Norfolkissa, Englannissa. Se on Wherry Linesin varrella, ja sinne liikennöi Greater Anglia. Keskellä Halvergaten suoaluetta sijaitseva Berney Arms on yksi Englannin syrjäisimmistä rautatieasemista. Asemalle johtaa vain vaelluspolku; lähimmälle tielle matkaa on viisi kilometriä. Aseman ympäristössä ei ole lainkaan taloja, ja lähiseudullakin on ainoastaan tuulimylly, maatila ja pubi. Asemalla on yksi laituri, jolle ei mahdu edes kahta junanvaunua, ja pieni puinen katos. Berney Armsin asemaa käytti hieman alle tuhat matkustajaa kaudella 2017–2018. == Historia == Berney Armsin asema avattiin 1. toukokuuta 1844. Syrjäinen asema rakennettiin, koska alueen maat omistanut Thomas Trench Berney suostui myymään maata rautatien rakentamista varten vain, jos rautatieyhtiö avaisi aseman hänen mailleen. Aseman lähelle rakennettiin myös muutama mökki, joista yhdessä toimi lipunmyynti. Alusta lähtien aseman käyttö oli vähäistä, ja jo kymmenen vuoden sisään rautatieyhtiö ilmoitti, etteivät junat enää pysähdy siellä. Berney protestoi päätöstä, sillä se rikkoi hänestä sopimusta. Rautatieyhtiö sanoi, että heillä oli velvollisuus ainoastaan rakentaa asema, ei liikennöidä sinne. Lopulta riidassa päädyttiin kompromissiin, jossa asemalla pysähtyi yksi juna kumpaankin suuntaan maanantaisin, keskiviikkoisin ja lauantaisin. Sittemmin junat ovat alkaneet taas pysähtyä asemalla päivittäin, joskin kesäsunnuntaita lukuun ottamatta junia pysähtyy siellä vain muutama vuorokaudessa. == Lähteet == * === Viitteet === Luokka:Norfolkin rautatieliikennepaikat
Katowicen roomalaiskatolinen arkkihiippakunta

Katowicen roomalaiskatolinen arkkihiippakunta () on katolisen kirkon arkkihiippakunta Puolassa, johon kuului 1,4 miljoonaa jäsentä ja 321 seurakuntaa vuonna 2016. Arkkihiippakunta siitä tuli 25. maaliskuuta 1992. == Piispat ja arkkipiispat == * August Hlond (1925–1926) * Arkadiusz Lisiecki (1926–1930) * Stanisław Adamski (1930–1967) * Herbert Bednorz (1967–1985) * Damian Zimoń (1985–2011) * Wiktor Skworc (2011– ) == Lähteet == Luokka:Katolisen kirkon hiippakunnat Luokka:Katolinen kirkko Puolassa
Vladimir Rodimuškin

Vladimir Aleksandrovitš Rodimuškin (, 22. joulukuuta 1921 Moskova, Neuvosto- Venäjä – 15. tammikuuta 1986) oli Neuvostoliittoa edustanut soutaja, olympiamitalisti ja Euroopan mestari. Rodimuškin saavutti kahdeksikossa olympiahopeaa Helsingissä 1952.Olympics at Sports-Reference.com Hän saavutti myös Euroopan mestaruuksiahttp://www.sport-komplett.de/sport- komplett/sportarten/r/rudern/hst/69.html. == Lähteet == * Vladimir Rodimushkin Bio, Stats, and Results Olympics at Sports-Reference.com === Viitteet === Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1921 syntyneet Luokka:Vuonna 1986 kuolleet
Aleksei Komarov

Aleksei Filippovitš Komarov (, 10. joulukuuta 1921 Moskova, Neuvosto-Venäjä – 10. toukokuuta 2013 Moskova, Venäjä) oli Neuvostoliittoa edustanut soutaja, olympiamitalisti ja Euroopan mestari. Komarov saavutti kahdeksikossa olympiahopeaa Helsingissä 1952.Olympics at Sports-Reference.com Hän saavutti myös Euroopan mestaruuksiahttp://www.sport-komplett.de/sport- komplett/sportarten/r/rudern/hst/69.html. Komarov kuoli Moskovassa 92-vuotiaana 10. toukokuuta 2013http://rowingnews.ru/news/ushel_iz_zhizni_aleksej_filippovich_komarov_serebrjanyj_prizer_olimpijskikh_igr_v_khelsinki/2013-05-15-807 . == Lähteet == * Aleksey Komarov Bio, Stats, and Results Olympics at Sports- Reference.com === Viitteet === Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1921 syntyneet Luokka:Vuonna 2013 kuolleet
Igor Borisov

Igor Andrejevitš Borisov (, 5. huhtikuuta 1924 Moskova, Venäjän SFNT – 10. lokakuuta 2003) oli Neuvostoliittoa edustanut soutaja, olympiamitalisti ja Euroopan mestari. Borisov saavutti kahdeksikossa olympiahopeaa Helsingissä 1952.Olympics at Sports-Reference.com Hän saavutti myös Euroopan mestaruuksiahttp://www.sport-komplett.de/sport- komplett/sportarten/r/rudern/hst/69.html. == Lähteet == * Igor Borisov Bio, Stats, and Results Olympics at Sports-Reference.com === Viitteet === Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1924 syntyneet Luokka:Vuonna 2003 kuolleet
Texel (lammasrotu)

Texel lammasrodun alkuperä on Hollannissa. Lampaat ovat keskikokoisia, erittäin lihaksikkaita ja sarvettomia. Väriltään ovat valkoisia tai blue (vaalenharmaa–tummanharmaa). Sierainten ympärys on tumma ja päässä voi olla tummaa pigmenttiä. Villanrakenne on keskihienoa ja tiheää. == Rodun kuvaus == Texel on sarveton ja sen runko on laatikkomainen ja paistit ovat lihaksikkaita, ja niitä nimitelläänkin pussihousuiksi. Aikuisen pässin paino 90–110 kilogrammaa ja uuhen 75–90 kilogrammaa. Se on liharotu, ja sen villa on tiheää, karkeaa ja lyhytkuituista. Villa ei ole niin pehmeää tai rasvaista kuin suomenlampaan, ja sen villaa käyteäänkin etupäässä sekoitteena muiden rotujen villan joukossa antamaan langalle kestävyyttä. Yleisin texelin väri on valkoinen jolla sierainten ympäristön ollessa tummaa. Rodusta on myös blue texel -värimuunnos jolla villa on vaalenharmaasta tummanharmaaseen. == Jalostaminen == Texel rotu on risteytetty koska on haluttu saada lihaksikas, vähärasvainen ja nopeakasvuinen rotu, jonka hedelmällisyys on hyvä ja jälkeläisillä olisi alhainen kuolleisuus. Se risteytettiin 1800–luvun loppupuolella Alankomaissa sijaitsevan Texel -saaren pienehköstä alkuperäisrodusta risteyttämällä siihen lincolln-, leicester- ja wensleydales- lammasrotuja. Suomeen rotu on ensiksi saapunut Ruotsin kautta 1960–luvun lopulla. 2000–luvulla rodun geenipoolia Suomessa on laajennettu ja tuomalla Tanskasta siitoseläimiä, ja Uudesta-Seelannista spermaa sekä alkioita. Myöhemmin on myös Englannista ja hollannista tuotu spermaa keinosiemennykseen. Se oli vuonna 2015 Suomen toiseksi suosituin lammasrotu suomenlampaan jälkeen, ja maailmalla rotu on ollut suosituin. ==Lähteet== == Aiheesta muualla == Luokka:Lammasrodut Luokka:Alankomaalaiset eläinrodut
Leonid Gissen

Leonid Davydovitš Gissen (, 28. kesäkuuta 1931 Moskova, Venäjän SFNT – 7. helmikuuta 2005 Moskova, Venäjä) oli Neuvostoliittoa edustanut soutaja, olympiamitalisti ja Euroopan mestari. Gissen saavutti kahdeksikossa olympiahopeaa Helsingissä 1952.Olympics at Sports-Reference.com Hän saavutti myös Euroopan mestaruuksiahttp://www.sport-komplett.de/sport- komplett/sportarten/r/rudern/hst/69.html. Gissen kuoli Moskovassa 73-vuotiaana 7. helmikuuta 2005http://www.sport-express.ru/newspaper/2005-02-08/15_18/. == Lähteet == * Leonid Gissen Bio, Stats, and Results Olympics at Sports- Reference.com === Viitteet === Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1931 syntyneet Luokka:Vuonna 2005 kuolleet
Jalohortensia

Jalohortensia (Hydrangea macrophylla) on kukkiva pensas. Jalohortensiaksi voidaan kutsua sekä itse lajia että siitä jalostettua lajikeryhmää (Macrophylla-ryhmä).Suomen Lajitietokeskus: Jalohortensia – Hydrangea macrophyllaFinto: Kassu – Kasvien suomenkieliset nimet: Hydrangea Macrophylla- Ryhmä Laji on kotoisin Japanista, mistä se on tuotu Eurooppaan koristekasviksi 1700-luvulla. Jalohortensialla on suuret, tummahkot hammaslaitaiset lehdet, jotka kasvavat oksissa vastakkain. Kukat muodostavat tiiviitä pallonmuotoisia terttuja. Jalohortensiasta on jalostettu monia eri lajikkeita. Useimpien kukat ovat pH-herkät: jos kasvi kasvaa happamassa maassa, sen kukat ovat siniset tai violetit, mutta emäksisessä maassa niistä tulee punaiset. == Lähteet == == Aiheesta muualla == * Eri lajikkeita royal Horticultural Society Luokka:Hortensiat Luokka:Pensaat
Jevgeni Samsonov

Jevgeni Borisovitš Samsonov (, 15. syyskuuta 1926 Moskova, Venäjän SFNT – 30. syyskuuta 2014 Moskova, Venäjä) oli Neuvostoliittoa edustanut soutaja, olympiamitalisti ja Euroopan mestari. Samsonov saavutti kahdeksikossa olympiahopeaa Helsingissä 1952 ja kilpaili myös Melbournen kesäolympialaisissa 1956.Olympics at Sports-Reference.com Hän saavutti myös Euroopan mestaruuksiahttp://www.sport-komplett.de/sport- komplett/sportarten/r/rudern/hst/69.html. Samsonov kuoli Moskovassa 88-vuotiaana 30. syyskuuta 2014http://www.interfax.ru/sport/399903. == Lähteet == * Yevgeny Samsonov Bio, Stats, and Results Olympics at Sports-Reference.com === Viitteet === Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1926 syntyneet Luokka:Vuonna 2014 kuolleet
João Klauss de Mello

João Klauss de Mello (s. 1. maaliskuuta 1997 Criciúma Santa Catarina, Brasilia), pelaajanimeltä Klauss, on brasililainen jalkapalloilija, joka edustaa MLS-seura St. Louis Cityä. Hän on pelipaikaltaan hyökkääjä. Kaudella 2018 Klauss edusti Veikkausliigassa pelaavaa Helsingin Jalkapalloklubia, lainalla saksalaisseura Hoffenheimista. Kausi 2018 Veikkausliigassa oli Klaussille menestyksekäs, sillä hänet valittiin parhaaksi Veikkausliigan pelaajaksi, hän oli vuoden maalintekijä Veikausliigassa ja oli kaksi kertaa kauden aikana Veikkausliigan kuukauden pelaaja. Hän ilmoitti kuitenkin marraskuussa 2018, ettei jatka enää HJK:ssa. Hänen uusi seura oli itävaltalainen LASK Linz == Lähteet == == Aiheesta muualla == Luokka:Brasilialaiset jalkapalloilijat Luokka:Vuonna 1997 syntyneet Luokka:Elävät henkilöt
Stephen Miller

Stephen Miller (s. 23. elokuuta 1985 Santa Monica, Kalifornia) on yhdysvaltalainen virkamies, joka toimi Yhdysvaltain presidentin vanhempana neuvonantajana presidentti Donald Trumpin hallinnossa. Hän on aikaisemmin työskennellyt muun muassa kongressiedustajien Michele Bachmannin ja John Shadeggin tiedottajina sekä senaattori Jeff Sessionsin neuvonantajana. Miller liittyi Donald Trumpin vaalikampanjatiimiin tammikuussa 2016, jossa hän muun muassa kirjoitti useita Trumpin puheita sekä oli mukana Trumpin talouspolitiikkaa suunnitelleessa ryhmässä. Millerin äärioikeistolaiset näkemykset herättivät Yhdysvalloissa huomiota jo Millerin opiskeluaikoina: esimerkiksi lukiossa ollessaan Miller julkaisi kirjoituksen, jossa hän vertasi terrorisminvastaista sotaa vastustaneita opiskelijatovereitaan terroristeihin. Trumpin hallinnossa Miller tuli tunnetuksi hyvin provokatiivisesta käyttäytymisestään sekä merkittävästä vaikutusvallastaan Trumpin päätöksentekoon. Miller on mainittu mahdollisena vaihtoehtona oikeusministerin, kotimaan turvallisuuden ministerin tai Valkoisen talon kansliapäällikön asemaan Trumpin toiselle ei-peräkkäiselle presidenttikaudelle. == Lähteet == Luokka:Donald Trumpin presidenttikausi Luokka:Yhdysvaltalaiset virkamiehet Luokka:Äärioikeisto Yhdysvalloissa Luokka:Vuonna 1985 syntyneet Luokka:Elävät henkilöt
Talbot Tagora

Talbot Tagora on PSA-konsernin Talbot-merkillä vuosina 1980–1983 valmistama edustusluokan sedan, joka korvasi edeltäneen Talbot 1610/2 litres -mallin. Autoa valmistettiin alle 20 000 kappaletta. Tagora oli alun perin Chrysler Europen suunnittelema, ja projekti tunnettiin nimellä C9. Prototyypeissä oli valtavirrasta poikkeavia suunnitteluratkaisuja, joihin Chryslerin yhdysvaltalainen johto puuttui. Mallin kehitystyö siirtyi PSA Groupille sen ostettua Chrysler Europen osaksi konserniaan. Yhtiö katsoi, että hanke oli jo niin pitkällä, että se olisi saatettava loppuun. Malli sijoittui kuitenkin PSA:lle epäedulliseen luokkaan, koska sillä oli valikoimissaan jo kaksi edustusautoa, Citroën CX ja Peugeot 604. Peugeot’lla oli suunnitelmissa uudistaa Tagoraa ja tehdä siitä seuraaja jo ikääntyvälle 604-mallilleen, mutta suunnitelmaa pidettiin liian riskialttiina ja se päätettiin hylätä. == Lähteet == == Aiheesta muualla == Tagora Luokka:E-segmentin autot Luokka:1980-luvun autot
Kim Jong-pil

:Korealaisissa nimissä sukunimi tulee ensin, eli sukunimi on Kim ja etunimi Jong-pil. Kim Jong-pil (, 7. tammikuuta 1926 – 23. kesäkuuta 2018Former Prime Minister Kim Jong-pil dies ) oli eteläkorealainen poliitikko ja Korean keskustiedustelupalvelun (KCIA) perustaja. Hän oli pääministerinä kahdesti, 1971–1975 ja 1998–2000. ==Lähteet== Luokka:Etelä-Korean pääministerit Luokka:Vuonna 1926 syntyneet Luokka:Vuonna 2018 kuolleet
Jacqueline Martel

Jacqueline Martel (1934 – 30. huhtikuuta 2017) oli kanadalainen sopraano. Hän opiskeli aluksi lapsena pianonsoittoa ja aloitti laulutunnit vuonna 1955. Hän voitti Archambault-palkinnon vuonna 1957. Hänen opettajiinsa lukeutuivat Dina Maria Narici ja vuosina 1961–1964 Maria-Teresa Pediconi Roomassa, johon hän pääsi Prix d'Europen turvin.The Canadian Encyclopedia: Jacqueline Martel Martel teki debyyttinsä Roomassa vuonna 1963. Hänen ohjelmistoonsa kuuluivat muiden muassa Sevillan parturin, Helmenkalastajien, Mireillen, Manonin ja La bohèmen pääroolit. Hän teki myös yhteistyötä harpisti Dorothy Weldonin kanssa ja toimi opetustehtävissä. == Lähteet == Luokka:Kanadalaiset oopperalaulajat Luokka:Sopraanot Luokka:Vuonna 1934 syntyneet Luokka:Vuonna 2017 kuolleet
Karin Ehder

Karin Charlotte Wera Ehder (16. marraskuuta 1898 Raivola – 24. helmikuuta 1987Find a grave. Karin Ehder. Viitattu 26.6.2018. ) oli suomalainen oopperalaulaja, sopraano. Karin Ehderin vanhemmat olivat insinööri Johann Robert Edward Ehder ja Selma Rosalie Dürst. Ehder tuli ylioppilaaksi 1918 ja kävi Viipurin musiikkiopiston 1918–1922. Opiston opettajana hän toimi 1925–1927. Suomalaiseen oopperaan kiinnitettynä Ehder oli 1927–1942. Helsingin kansankonservatorion opettajana hän toimi 1930–1944 ja Sibelius-akatemian opettajana vuodesta 1944. ==Lähteet== Luokka:Suomalaiset sopraanot Luokka:Suomalaiset musiikkipedagogit Luokka:Suomalaiset oopperalaulajat Luokka:Vuonna 1898 syntyneet Luokka:Vuonna 1987 kuolleet
Takrur

Takrur eli Tekrur oli keskiaikainen valtio Senegaljoen keski- ja alajuoksun eteläpuolella nykyisessä Senegalissa. Sen samanniminen pääkaupunki sijaitsi nykyisen Podorin tienoilla. Takrur lienee tukulorien arabiankielinen nimitys. Ensimmäinen maininta Takrurista on 900-luvun puolivälistä, jolloin sitä hallitsi fulbedynastia Dya-Ogo. Vuosisadan lopulla heidän tilalleen tuli soninkelainen Nyakhate-klaani. Hallitsija War Djabi käännytti Takrurin ja naapurimaan Silan väestön muslimeiksi 1000-luvun alussa. Hänen seuraajansa taistelivat almoravidien rinnalla Ghanan valtakuntaa vastaan. Takrur oli 1000–1200-luvulla laaja valtakunta, joka ulottui Atlantin valtamereltä Faléméjoelle saakka. Se kävi vilkasta kauppaa Pohjois-Afrikan kanssa, jonne vietiin kultaa ja orjia. Tuontitavaroita olivat kankaat, kupari ja lasihelmet. Maan väestön muodostivat karjanhoitoa harjoittaneet fulbet sekä maata viljelleet wolofit ja sererit. 1200-luvun lopulla Takrurista tuli Malin valtakunnan vasalli. Malin heikennyttyä 1300–1400-luvuilla se jakautui keskenään taistelleiksi pieniksi kuningaskunniksi. 1400-luvun puolivälissä osa niistä muodosti Djolofin valtakunnan ja loput joutuivat 1500-luvun vaihteessa Songhain alaisuuteen. Sittemmin alueelle syntyi Futa Toron fulbevaltakunta. Takrur esiintyy arabialaisissa lähteissä usein koko islamilaisen Länsi-Afrikan nimenä. Sen asukkaista on käytetty on käytetty nimityksiä takruri, monikossa takarir ja takarna. ==Lähteet== Luokka:Afrikan entiset monarkiat Luokka:Senegalin historia
Tyhjiö (elokuva)

Tyhjiö on vuonna 2018 ensi-iltansa saanut suomalainen draamakomediaelokuva, jonka on käsikirjoittanut ja ohjannut Aleksi Salmenperä. Elokuvan pääosissa esiintyvät Laura Birn, Tommi Korpela, Hannu-Pekka Björkman, Matleena Kuusniemi, Minna Haapkylä, Kaija Pakarinen ja Kari Heiskanen. Tyhjiö kertoo parisuhteista, taiteesta, onnistumisen hinnasta ja epäonnistumisen tuskasta. Salmenperän elokuville ominaisen mustan huumorin avulla se nauraa taiteen ja työnteon totisuudelle. Elokuva sai teattereissa 13 000 katsojaa. Tyhjiö sai ensi-iltansa 28. syyskuuta 2018. Se palkittiin Jussi-gaalassa parhaana elokuvana, ohjauksesta, leikkauksesta ja äänisuunnittelusta. == Näyttelijät == == Arvosteluja == Arvostelija Arvosana Lähde Apu Valtteri Mörttinen Demokraatti Rane Aunimo Episodi Jesse Raatikainen Helsingin Sanomat Leena Virtanen Ilta-Sanomat Tarmo Poussu Me Naiset Martta Kaukonen == Lähteet == == Aiheesta muualla == * Luokka:Vuoden 2018 suomalaiset elokuvat Luokka:Suomalaiset draamakomediaelokuvat Luokka:Aleksi Salmenperän ohjaamat elokuvat
Apulaispiispa

Apulaispiispa on virka kristillisissä kirkoissa. * apulaispiispa katolisessa kirkossa * apulaispiispa ortodoksisessa kirkossa
Brazil (vuoden 1991 kappale)

Brazil on Bebi Dolin esittämä kappale, joka edusti Jugoslaviaa vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 21. 1 pisteellä. == Lähteet == Luokka:Jugoslavian euroviisuedustuskappaleet Luokka:Vuoden 1991 euroviisuedustuskappaleet
Could It Be (kappale)

Could It Be on Georginan ja Paul Giordimainan esittämä kappale, joka edusti Maltaa vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta kuudennelle sijalle 106 pisteellä. == Lähteet == Luokka:Maltan euroviisuedustuskappaleet Luokka:Vuoden 1991 euroviisuedustuskappaleet
I ánoixi

I ánoixi (, ”Kevät”) on Sofía Vóssoun esittämä kappale, joka edusti Kreikkaa vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 13. 36 pisteellä. == Lähteet == Luokka:Kreikan euroviisuedustuskappaleet Luokka:Vuoden 1991 euroviisuedustuskappaleet
Gangaran

Gangaran on historiallinen ja luonnonalue Malin länsiosassa. Se sijaitsee Mandinguen ylängön lounaisosassa Bakoye- ja Bafingjokien välillä. Suurin osa alueesta kuuluu Bafoulabén piirin. Sundiata Keïtan sotapäällikkö Amari-Sonko valloitti Gangaranin ja Bambukin 1200-luvun alussa. Vuosisadan puolivälissä niistä tuli yhdessä Konkodugun kanssa Malin valtakunnan vasallivaltioita. Ne muodostivat yhdessä Mandingin ja Burén kanssa tärkeän kullan tuotantoalueen, jonka arabit tunsivat nimellä Wangara, Gbangara tai Gangara. Gangaranin ensimmäinen hallitsija oli Sané-Nianga Taraoré. Gangaran joutui 1500-luvulla Tekrurin hyökkäysten kohteeksi. Myöhemmin se kuului Kaartan bambaravaltion alaisuuteen. 1800-luvulla alueen valloittivat Umar Tall ja Samori Touré. Ranskalaiset solmivat protektoraattisopimuksen Gangaranin hallitsijan Fadioungon kanssa vuonna 1881. ==Lähteet== Luokka:Malin historia Luokka:Malin maantiede
Juovakukrikäärme

Juovakukrikäärme (Oligodon octolineatus) on tarhakäärmeiden heimoon kuuluva käärmelaji. Sillä on selässään punertava tai oranssi raita, ja sivuilla useita ruskeita tai vihertäviä raitoja mustalla taustalla. Käärme kasvaa enintään 68-senttiseksi. Se on saanut nimensä gurkha-sotilaiden käyttämän kukri-veitsen mukaan, sillä sen takahampaat muistuttavat veistä muodoltaan. Juovakukrikäärme on kuitenkin myrkytön ja melko harmiton, vaikka se voikin purra häirittynä. Käärme on levinnyt laajalle alueelle Sundamaassa, jossa sitä esiintyy merenpinnan tasolta 1 000 metriä korkeille ylängöille. Sen elinympäristöä ovat metsät ja viljelysmaat, ja joskus myös puistot ja puutarhat. Se vaikuttaa olevan sekä päivä- että yöeläin. Juovakukrikäärmettä tavataan Bruneista, Malesiasta (Länsi-Malesia ja Itä-Malesia), Singaporesta sekä Indonesiasta (Nias, Sumatra, Riaun saaristo, Bangka, Belitung, Borneo ja Jaava). Lisäksi Sulawesiltä ja Filippiineiltä (Sibutu) on tehty vahvistamattomia havaintoja. == Kuvagalleria == Striped Kukri Snake (Oligodon octolineatus) (6749975673).jpg Oligod octol 060509-5569 ipb.jpg Oligod octol 060509-5587 ipb.jpg == Lähteet == Luokka:Tarhakäärmeet
Canzone per te

Canzone per te on Sandra Simónin esittämä kappale, joka edusti Sveitsiä vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 5. 118 pisteellä. == Lähteet == Luokka:Sveitsin euroviisuedustuskappaleet Luokka:Vuoden 1991 euroviisuedustuskappaleet
Venedig im Regen

Venedig im Regen on Thomas Forstnerin esittämä kappale, joka edusti Itävaltaa vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta viimeiseksi pisteittä. == Lähteet == Luokka:Itävallan euroviisuedustuskappaleet Luokka:Vuoden 1991 euroviisuedustuskappaleet
Courtney Henggeler

Courtney Healy Henggeler on yhdysvaltalainen näyttelijä, malli ja laulaja. Hänen ensimmäinen näyttelijänroolinsa oli vuonna 2003 julkaistussa kauhuelokuvassa The Bog Creatures ja televisioruudulla hän vieraili ensimmäisen kerran House-sarjassa vuonna 2004. Henggeler tunnetaan ehkä parhaiten Missy Cooperin roolista tilannekomediasarjassa Rillit huurussa ja Amanda LaRussona draamakomediasarjassa Cobra Kai. Henggeler ja näyttelijä- tuottaja Ross Kohn menivät naimisiin 15. lokakuuta 2015. Heillä on vuonna 2017 syntynyt poika. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2003 The Bog Creatures The Bog Creatures Susan Beth 2005 The Legacy of Walter Frumm The Legacy of Walter Frumm kotiapulainen 2009 Two Dollar Beer Two Dollar Beer Molly televisioelokuva 2010 Peas in a Pod Peas in a Pod Julie televisioelokuva Wing Bitches Wing Bitches Courtney televisioelokuva True Love True Love Alexa televisioelokuva 2011 Vain seksiä Friends with Benefits lentoemäntä Family Practice Family Practice Chelsea sloop televisioelokuva 2012 Hitting the Cycle Hitting the Cycle Samantha 2013 Kristin's Christmas Past Kristin's Christmas Past Sophia televisioelokuva 2014 Beach Pillows Beach Pillows Courtney 2017 Fixed Fixed Maria Feed Feed Kate Escaping Dad Escaping Dad Stacy televisioelokuva 2018 Nobody’s Fool Nobody’s Fool Hillary 2019 Do Not Reply Do Not Reply Laura Televisiosarjat Vuosi Suomenkielinen nimi Alkuperäinen nimi Rooli Huom. 2005 House House M.D. Server 2008 Criminal Minds - FBI-tutkijat Criminal Minds Jenna kreditoimaton 2008–18 Rillit huurussa The Big Bang Theory Missy Cooper 2009 Kämppäkaverit Roommates Anna NCIS Rikostutkijat NCIS Scorpio Sinn Puolivahingossa Accidentally on Purpose Dani 2011 Working Class Working Class Rachel 3 jaksoa Happy Endings Happy Endings Andrea Melissa ja Joey Melissa ja Joey Bianca 2013 Back in the Game Back in the Game Keeley 2013–15 Mutsi Mom Claudia 5 jaksoa 2014 Kallista kipua Royal Pains Nancy Conrad Franklin & Bash Franklin & Bash Molly Taylor Roolihuijaus Faking It Robin The Mysteries of Laura The Mysteries of Laura Nora 2015 Stitchers Stitchers Suzanne Parks 2016 Bones Bones tri. Jane Levy Mary + Jane Mary + Jane Mandy Henry Danger Henry Danger Gwen 2018 Jane the Virgin Jane the Virgin Satchet Cobra Kai Cobra Kai Amanda LaRusso päärooli Noches con Platanito Noches con Platanito == Lähteet == == Aiheesta muualla == * Luokka:Elävät henkilöt Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset mallit Luokka:Vuonna 1981 syntyneet
Mortal Engines

Mortal Engines on vuonna 2018 ensi-iltansa saanut Christian Riversin ohjaama post-apokalyptinen seikkailuelokuva, jonka käsikirjoittivat Fran Walsh, Philippa Boyens ja Peter Jackson. Elokuva pohjautuu Philip Reeven Kävelevät koneet -kirjasarjan ensimmäiseen osaan. Tarina sijoittuu steampunk-maailmaan, jossa moottorien ja telaketjujen avulla liikkuvat kaupungit vaeltavat erämaaksi muuttuneessa maailmassa. Elokuvan Suomen ensi-ilta oli 7. joulukuuta 2018. Elokuva on sekä ilmestymisvuotensa että myös kaikkien aikojen pahimmin flopanneita elokuvia; sen alhainen 83 miljoonan dollarin maailmanlaajuinen tuotto verrattuna elokuvan budjettiin ja markkinointikuluihin johti siihen, että Mortal Engines teki tappiota peräti 175 miljoonaa dollaria inflaatioon suhtautettuna. Elokuvan lisäksi on kehitetty ja julkaistu samaan universumiin sijoittuvat pulmapelit Rekt Galaxies. == Näyttelijät == == Lähteet == Luokka:Post-apocalypse-elokuvat Luokka:Yhdysvaltalaiset romaaneihin perustuvat elokuvat Luokka:Vuoden 2018 yhdysvaltalaiset elokuvat Luokka:3D-elokuvat Luokka:Yhdysvaltalaiset fantasiaseikkailuelokuvat
Suomen Tiedeakatemiat

Suomen Tiedeakatemiat (, CoFA) on Suomen tiedeakatemioiden yhteistyöneuvosto, joka edustaa neljää suomalaista tiedeakatemiaa kansainvälisissä tiedejärjestöissä ja vastaa eri tieteenaloja edustavien kansalliskomiteoiden toiminnan koordinoinnista. == Tehtävä ja toiminta == Suomalainen Tiedeakatemia, Vetenskaps-Societeten – Suomen Tiedeseura, Teknillisten Tieteiden Akatemia ja Svenska tekniska vetenskapsakademien i Finland muodostivat 1.1.2018 Suomen Tiedeakatemiat -yhteistyöneuvoston, jolle siirtyivät aiemmin Tiedeakatemiain neuvottelukunnalle (TANK) kuuluneet tehtävät. Yhteistyöneuvoston tehtävänä on edistää Suomessa korkeatasoista tieteellistä tutkimusta kaikilla tieteenaloilla. Suomen Tiedeakatemiain toiminta koostuu yhtäältä kansainvälisten yhteyksien hoidosta ja toisaalta kotimaisesta koordinaatiosta keskeisten yhteistyötahojen, erityisesti tiedeakatemioiden, välillä. Suomen Tiedeakatemiat osallistuu kansalliseen ja kansainväliseen tiedepoliittiseen toimintaan, tieteelliseen tutkimukseen perustuvien asiantuntijaraporttien ja lausuntojen laatimiseen sekä tieteen tunnetuksi tekemiseen yhteiskunnassa. Suomen Tiedeakatemiat edustaa suomalaisia tiedeakatemioita kansainvälisissä tiedejärjestöissä. Yhteistyöneuvosto myös tukee opetus- ja kulttuuriministeriön valtionavustuksen turvin suomalaisten tutkijoiden osallistumista kansainvälisten organisaatioiden päättävien elinten ja asiantuntijaelinten toimintaan sekä keskeisiin asiantuntijatehtäviin. Suomen Tiedeakatemiat vastaa myös laajasti eri tieteenaloja edustavien kansalliskomiteiden toiminnan koordinoinnista sekä päättää opetus- ja kulttuuriministeriön kansalliskomiteoiden toimintaan osoittaman valtionavun edelleen jakamisesta. Kansalliskomiteat ovat tieteenalakohtaisia yhteistyöelimiä, joiden tehtävänä on linkittää alan kansallisen tason toimijat kansainvälisiin tieteenalakohtaisiin järjestöihin ja tutkimusohjelmiin. Suomen Tiedeakatemiain keskeisiä kansainvälisiä yhteistyökumppaneita ovat muun muassa International Council for Science (ICSU), All European Academies (ALLEA), European Academies Science Advisory Council (EASAC), InterAcademy Panel (IAP), International Human Rights Network (IHR) ja International Union of Academies (UAI). == Aiheesta muualla == * Suomen Tiedeakatemiain kotisivu Luokka:Suomen tiede ja tekniikka
Hydroksikobalamiini

Hydroksikobalamiini eli hydroksokobalamiini tai vitamiini B12a (C62H89CoN13O15P) on orgaaninen yhdiste. Yhdiste kuuluu B12-vitamiinin muotoihin ja sitä käytetään lääketieteessä anemian hoidossa. Yhdiste kuuluu WHO:n julkaisemaan luetteloon tärkeimmistä lääkeaineista. Hydroksikobalamiinia käytetään myös vastamyrkkynä syanidimyrkytyksissä. ==Ominaisuudet ja käyttö== Huoneenlämpötilassa hydroksikobalamiini on tummanpunaista kiteistä ainetta. Yhdiste liukenee hyvin veteen ja alkoholeihin, mutta asetoniin tai poolittomiin orgaanisiin liuottimiin kuten dietyylieetteriin tai hiilivetyihin se on liukenematonta. Hydroksikobalamiinin rakenteessa koboltti-ioni on sitoutunut korriinirenkaaseen, hydroksyyliryhmään ja bentsimidatsolirenkaaseen. Hydroksyyliryhmä voi korvautua muilla ryhmillä. Hydroksikobalamiinia käytetään hoidettaessa B12-vitamiinin puutteesta johtuvia megaloplastisia anemioita, kuten niin kutsuttua pernisiöösiä anemiaa. Anemia voi johtua joko vitamiinin imeytymishäiriöstä tai siitä, että vitamiinia ei saada riittävästi ravinnon mukana. Hydroksikobalamiini muuntuu ihmiselimistössä aktiivisiksi muodoiksi kobamamidiksi ja metyylikobalamiiniksi. Hydroksikobalamiini annostellaan suoneen ruiskeena. Haittavaikutuksia voivat olla huonovointisuus, pääkipu, kuumeilu ja allergiset oireet. Hydroksikobalamiinia käytetään myös vastamyrkkynä syanidimyrkytystapauksissa. Se sitoo syanidi-ioneja ja muodostaa syanokobalamiinia, joka on vaaratonta. Hydroksikobalamiinia joudutaan antamaan suhteellisen suuria määriä johtuen sen suuresta molekyylimassasta ja siitä, että yksi molekyyli yhdistettä sitoo yhden syanidi-ionin. Usein käytettyihin nitriitteihin verrattuna hydroksikobalamiinin etu on se, että se ei heikennä veren hapensitomiskykyä. Hydroksikobalamiinia valmistetaan bioteknisesti. Bakteerien tuottama B12-vitamiinien seos johdetaan emäksiseen ioninvaihtokolonniin, jolloin niistä muodostuu hydroksikobalamiinia. ==Lähteet== Luokka:Kobolttiyhdisteet Luokka:Vastamyrkyt Luokka:Vitamiinit Luokka:WHO:n tärkeimmät lääkkeet
Atai

Atai on Nigerian efikien mytologiassa taivaan jumala Abassin vaimo. Abassi loi Atain pyynnöstä ensimmäiset ihmiset, miehen ja naisen, ja asetti heidät maan päälle. Abassi kielsi ihmisiä tekemästä työtä ja hankkimasta lapsia. Pian pariskunta kuitenkin rikkoi kieltoja, jolloin Abassi rankaisi luomuksiaan lähettämällä Atain tuomaan heidän keskuuteensa kuoleman ja aiheuttamaan epäsopua heidän lastensa välille.Cotterell 1996, s. 186 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === Luokka:Nigerialainen kulttuuri Luokka:Jumalat
BlacKkKlansman

BlacKkKlansman on vuonna 2018 ensi-iltansa saanut Spike Leen ohjaama elämäkerrallinen draamakomediaelokuva, joka pohjautuu Ron Stallworthin omaelämäkertaan Black Klansman. Elokuva kertoo mustasta amerikkalaisetsivästä Ron Stallworthista, joka onnistuu soluttautumaan Ku Klux Klaniin. Elokuvan pääosissa näyttelevät John David Washington, Adam Driver, Laura Harrier ja Topher Grace. Merkittävässä roolissa on myös suomalaisnäyttelijä Jasper Pääkkönen. BlacKkKlansman sai ensi-iltansa 14. toukokuuta 2018 Cannesin elokuvajuhlilla, missä se voitti Grand Prix -palkinnon. Yhdysvalloissa ja Suomessa se sai ensi-iltansa 10. elokuuta 2018. Elokuva oli Suomessa vuonna 2018 viidenneksi katsotuin elokuva: se keräsi vuoden aikana elokuvateattereissa 225 554 katsojaa. Elokuva sai kuusi Oscar-ehdokkuutta vuoden 2019 gaalassa parhaasta elokuvasta, ohjauksesta, miessivuosasta (Driver), sovitetusta käsikirjoituksesta (jonka se voitti), musiikista ja leikkauksesta. Elokuva sai neljä Golden Globe -ehdokkuutta parhaasta draamaelokuvasta, ohjauksesta, miespääosasta (Washington) ja miessivuosasta (Driver). == Näyttelijät == == Vastaanotto == === Arvostelut === Elokuva on saanut kriitikoilta erinomaisen vastaanoton. Rotten Tomatoes -sivuston mukaan 259 arvostelun perusteella laskettuna kriitikoiden arvosteluista 96 prosenttia oli positiivisia. Time-lehden Stephanie Zacharek sanoi arvostelussaan, että ”tämä on vihainen elokuva, mutta se on myös todella viihdyttävä ja ohjaaja- Leellä on täydellinen kontrolli joka minuutilla elokuvan muuttuviin tunnelmiin”. == Lähteet == Luokka:Vuoden 2018 yhdysvaltalaiset elokuvat Luokka:Spike Leen ohjaamat elokuvat Luokka:Yhdysvaltalaiset draamakomediaelokuvat Luokka:Elokuvat rasismista Luokka:Ku Klux Klan Luokka:Parhaan sovitetun käsikirjoituksen Oscar-palkinnon saaneet elokuvat
Dugenmuurisisilisko

Dugenmuurisisilisko (Teira dugesii) on sisiliskojen heimoon kuuluva liskolaji. Se on sukunsa ainoa laji, ja sen lähin elävä sukulainen on marokonkalliolisko (Scelarcis perspicillata). Se on saanut nimensä ranskalaisen lääkärin Antoine Louis Dugèsin mukaan. Dugenmuurisisilisko on kotoperäinen Portugalin saarilla Madeiralla, Desertassaarilla, Porto Santolla ja Selvagenssaarilla. Se on lisäksi laajalle levinnyt vieraslaji Azoreilla, jonne se on saapunut ennen vuotta 1860, ja on myöhemmin kotiutunut myös Lissabonin satama-alueelle. Dugenmuurisisilisko elää enintään 1 850 metrin korkeudessa. Sitä tavataan yleensä kuivilta alueilta, jossa kasvillisuus on harvaa. Lisko voi elää myös avoimella metsämaalla sekä kivisillä ja viljellyillä alueilla. Naaras munii vuoden aikana kaksi tai kolme pesuetta. Dugenmuurisisiliskojen on havaittu tahattomasti matkustaneen laivoilla. Lajia pidetään tuhoeläimenä, koska se syö viinitarhoissa rypäleitä. == Lähteet == Luokka:Sisiliskot
C’est le dernier qui a parlé qui a raison

C’est le dernier qui a parlé qui a raison on Aminan esittämä kappale, joka edusti Ranskaa vuoden 1991 Eurovision laulukilpailussa Italian Roomassa. Kappale keräsi Euroviisuissa 146 pistettä, jolla se jakoi ykkössijan Ruotsin edustuskappaleen ”Fångad av en stormvind” kanssa. Ruotsi kuitenkin julistettiin kilpailun voittajaksi, koska sen kappale oli saanut enemmän korkeita pisteitä Ranskaan verrattuna (molemmat neljä kertaa 12 pistettä, Ruotsi 10 pistettä viisi kertaa, Ranska vain kaksi kertaa).John Kennedy O’Connor: Euroviisut, virallinen historia. Ajatus Kirjat 2007, s. 127; ISBN 978-951-20-7007-7 == Lähteet == Luokka:Ranskan euroviisuedustuskappaleet Luokka:Vuoden 1991 euroviisuedustuskappaleet
Citroën C5 Aircross

Citroën C5 Aircross on Citroënin vuodesta 2017 lähtien valmistama crossover- tyyppinen automalli, joka korvasi Euroopan markkinoilla Citroën C4 Aircrossin. Se perustuu samalle pohjalevylle kuin muun muassa DS 7 Crossback ja Opel Grandland. Vuoden 2019 Euro NCAP -kolaritestistä C5 Aircross sai tulokseksi täydet viisi tähteä. C5 Aircross esiteltiin ensimmäistä kertaa Shanghain autonäyttelyssä keväällä 2017, Euroopassa mallin ensiesittely oli seuraavana keväänä. Bensiinimoottorit ovat kolmesylinterinen 1,2-litrainen PureTech (131 hv) ja nelisylinterinen 1,6-litrainen THP (181 hv). Dieselmoottorit ovat 1,5- (131 hv) ja 2,0-litraiset (178 hv). Vuoden 2022 alussa kaksiosaiset ajovalot ja etusäleikkö muotoiltiin uudelleen yhdeksi kokonaisuudeksi. Sisällä keskikonsolia uudistettiin ja tietoviihdejärjestelmän näyttö kasvoi 10-tuumaiseksi. == Lähteet == == Aiheesta muualla == C5 Aircross Luokka:J-segmentin autot Luokka:2010-luvun autot Luokka:2020-luvun autot
Naisten marssi (Etelä-Afrikka)

Naisten marssi oli 9. elokuuta 1956 Etelä-Afrikan Pretoriassa järjestetty mielenosoitus. Osallistujat protestoivat vuonna 1952 myös mustia naisia koskeviksi laajennettuja passilakeja vastaan ja esittivät vetoomuksen silloiselle pääministerille J.G. Strijdomille. == Mielenosoitus == Mielenosoitus pidettiin 9. elokuuta 1956 Pretoriassa, ja siihen osallistui arviolta 20 000 naista kaikista ihmisryhmistä. Päiväksi valittiin torstai, koska se oli perinteisesti mustien kotitaloustyöntekijöiden vapaapäivä ja näin pyrittiin varmistamaan, että mahdollisimman moni nainen pääsisi paikalle. Naiset kokoontuivat Etelä-Afrikan hallituksen päämajalle Union Buildings -rakennuksille. He kävelivät paikalle pienissä, kahden tai kolmen hengen ryhmissä, koska viranomaiset hajottivat suuret ryhmät, ja tapasivat lopulta rakennusten amfiteatterissa ja puutarhassa. Mielenosoitusta johtivat Lilian Ngoyi, Helen Joseph, Albertina Sisulu ja Sophia Williams-De Bruyn. Jokaisen roturyhmän edustajalla oli 14 000 vetoomusta pääministeri J.G. Strijdomille annettavaksi. Pääministeri ei ollut mielenilmauksen aikaan paikalla, joten hänen sijaansa vetoomukset otti vastaan pääministerin sihteeri. Lopuksi naiset seisoivat kolmekymmentä minuuttia hiljaisuudessa ja lauloivat sen jälkeen kappaleen "Nkosi Sikelel' iAfrika" ja naisten vapauslaulun nimeltään "Wathint' abafazi, Strijdom!" == Vetoomus == Etelä-Afrikan naisliitto laati vetoomuksen. Siinä lukee: == Merkittävät osallistujat == * Frances Baard * Bertha Gxowa * Helen Joseph * Fatima Meer * Florence Mkhize (järjestäjänä) * Rahima Moosa * Rita Ndzanga * Lilian Ngoyi * Albertina Sisulu * Sophia Williams-De Bruyn * Annie Peters * Nosipho Dastile == Lähteet == Luokka:Naisten oikeudet
Vyökulho

Vyökulho on naisten pronssikaudella käyttämä pronssinen vyökoru. Se kiinnitettiin vyöllä lantion korkeudelle, todennäköisesti selän puolelle. Vyökulhot yleistyivät myöhäispronssikaudella eli Monteliuksen periodeilla IV–VI eli noin 1100–500 eaa. == Nimityksiä == Vyökulho ei ole vakiintunut nimitys suomen kielessä, vaan se on suora käännös ruotsin kielen sanasta. Muissa kielissä sitä kutsutaan: , , ja . Arkeologiassa vyökulho on eri esineluokka kuin vyörasia. == Vyökulho == === Kehitys === Pronssikaudella varallisuuden lisääntyessä tuli naisilla tavaksi esitellä sitä varsin näyttävillä koruilla. Vyölevy kiinnitettiin vyötärölle alavatsan kohdalle vyöllä. Vyölevyt kehittyivät vyörasioiksi, ja kun niitä alettiin kantaa alaselän puolella, kiinnitettiin eteen vyötutulus. Vyörasiasta kehitettiin sitten tilavuudeltaan hieman suurempi vyökulho, joka saattoi pronssikauden loppupuolella olla jopa kapean selän levyinen. Vanhimpia vyökulhoja on vaikea erottaa vyörasioista, mutta myöhemmin kulhoista tuli selvästi rasioita suurempia. Aluksi tutkijat uskoivat, että vyökulhot ripustettiin kuin amppeli ja että niissä säilytettiin ruokaa tai muita esineitä (). Kun oikea asiayhteys selvisi, jäi esineluokalle edelleen käyttöön aiemmin annettu nimitys. === Piirteitä === Vyökulhoja on löydetty sekä votiiviuhreina ja maakätköistä että naisten haudoista. Kätköissä ja haudoissa kulhon sisään on kerätty mukaan erilaisia esineitä ja koruja. Vyökulhot ovat kuin pyöreitä ja kupera- tai kartiopintaisia astioita. Niiden alapinnassa on silmukat, joihin pujotettiin vyötärön ympärille sidottava vyö. Vyökulhot käännettiin vyötäröllä yleensä alaselän puolelle ja alavatsan puolelle sidottiin yleensä suuri tutulus. Tutkijat uskovat, että vyökulhojen käyttötapa perityi vyörasioilta, joilla myös kuljetettiin pieniä esineitä. Yhdestäkään kulhosta ei kuitenkaan ole löydetty kantta, jonka alla esineet pysyisivat turvallisesti tallessa. Ehkä esineet kiedottiin kankaaseen tai pussiin kulhon sisälle. Suuret vyökulhot olivat halkaisijaltaan noin 30 senttimetriä, ja niiden korkeus oli noin 10 senttimetriä. Niiden silmukoiden kuluneisuudesta voidaan päätellä, että ne olivat useasti käytössä. Tavasta on muistona Pohjois-Saksasta löydetty naisen pienoispatsas, jonka selässä on tällainen vyörasia tai -kulho. Kulhojen koristelu riippuu niiden iästä. Paljon käytettyjä kuvioita olivat tähtikuvio, ketjukuviot, sahakuvioita, ympyräkuvioita ja täpläkuvioita tai niiden kaikkien yhdistelmiä. Gürteldosen Kronshagen.jpg|Edessä vasemmalla vyökulho ja vyötutulus, takana pienet vyörasiat. Kronshagenin kätkö Rendsburg- Eckernfördenissä Pohjois-Saksassa. Ajoitus 900 eaa. EB1911 Scandinavian Civilization - bronze hanging vessel.jpg|Vyökulho, tuntematon löytöpaikka ja ajanjakso. == Lähteet == Luokka:Pronssikauden esineet
Vyörasia

Vyörasia on pronssikaudella käytetty naisten pronssinen vyökoru. Se kiinnitettiin vyöllä lantion korkeudelle, joko etupuolelle tai selän puolelle. Vyörasiat yleistyivät keskipronssikauden alussa, ja niitä käytettiin Monteliuksen periodeilla III–IV eli noin 1300–900 eaa. == Nimityksiä == Vyörasia ei ole vakiintunut nimitys suomen kielessä, vaan se on suora käännös ruotsin kielen sanasta. Muissa kielissä sitä kutsutaan: , , ja . Arkeologiassa se kuuluu eri esineluokkaa kuin vyökulho. == Vyörasia == === Kehitys === Pronssikaudella varallisuuden lisääntyessä tuli naisilla tavaksi esitellä sitä varsin näyttävillä koruilla. Vyölevy kiinnitettiin vyötärölle alavatsan kohdalle vyöllä. Sitten vyölevyn lisäksi alaselän puolelle kiinnitettiin vyörasia, ja myöhemmin vyölevyn tilalle otettiin vyötutulus. Vyörasiasta kehitettiin tilavuudeltaan hieman suurempi vyökulho, joka saattoi pronssikauden loppupuolella olla jopa kapean selän levyinen. Varhaisempia vyökulhoja on vaikea erottaa vyörasioista, mutta myöhemmin ne kasvoivat mitoiltaan näitä selvästi suuremmiksi. === Piirteitä === Vyörasioita on löydetty sekä votiiviuhreina soista ja maakätköistä että naisten haudoista. Ne olivat pyöreitä ja kuperia tai tasapintaisia rasioita, joka sidottiin vyön avulla rasian alla olevista silmukoista. Tutkijat esittävät, että niitä pidettiin alaselkän puolella ja että niissä kuljetettiin mukana pieniä esineitä. Joistakin rasioista onkin löytynyt pronssinen kansi, jotka sulkivat esineet rasiaan turvaan putoamiselta. Toisissa yhteyksissä on löytynyt jäänteitä myös puisesta kannesta. Rasian pinta koristeltiin tähtikuviolla, ympyräkuvioilla, viivoilla, kaarikuvioilla ja näiden kaikkien kuvioiden yhdistelmillä. Tiedosto:SHM 19480-20914-bältedosa.jpg|Vyörasia, jossa tallessa kansi. Käsirenkaat samasta kätköstä. Hillinge, Skärstad, Småland, Ruotsi. Tiedosto:Gürteldosen Kronshagen.jpg|Edessä vasemmalla vyökulho ja vyötutulus, takana pienet vyörasiat. Kronshagenin kätkö Rendsburg-Eckernfördenissä, Pohjois-Saksassa. Ajoitus 900 eaa. Tiedosto:GNM - Gürteldose.jpg|Vyörasia Dörmtestä Alasaksista Pohjois-Saksasta. Saksan kansallismuseo. Ajoitus 1200–1000 eaa. Tiedosto:SHM 2548-301225-Bältedosa av brons av tidig typ.jpg|Vyörasia, aikaista tyyppiä, RAÄ Västra Vemmerlöv 23:1, periodi IV, 1100–900 eaa. Tiedosto:SHM 5990-300601-Bältedosa av brons.jpg|Vyörasia, Nöbblelöv, Simris, Skåne, periodilta III, ajoitus 1300-1100 eaa., halkaisija 7 cm ja korkeus 2 cm. Tiedosto:SHM 8499.1-307803-Bältedosa av brons.jpg|Vyörasia pronssia, Östra Sönnarslöv, Skåne, pronssikausi periodi IV, 1100-900 eaa., halkaisija 14,2 cm ja korkeus 5,6 cm. == Lähteet == Luokka:Pronssikauden esineet
Iwoye-Ketu

Iwoye-Ketu on kaupunki Nigerian länsilaidalla, Ogunin osavaltion Imeko Afonin paikallishallintoalueella. Kaupungin asukasluku on noin 25 000 (vuonna 2006). Iwoye-Ketu sijaitsee Nigerian läntisellä Beninin vastaisella rajalla. Kaupungissa ja sen lähiympäristössä on useita kansoja ja kieliä. Ainakin jorubat, hausat, fulbet, igbot, ogut, igedet ja ohoit ovat perinteisesti asustaneet alueella. Iwoye-Ketu lähiympäristöineen on erikoistunut puuvillan kasvatukseen. Iwoye-Ketun asukkaat vierastavat sateenvarjoja. Niiden käyttäminen on jokseenkin tabu, jonka juuret juontavat luultavasti 1700-luvun alkuun. Kansantarun mukaan jumalhahmo kielsi Iwoye-Ketun asukkaita käyttämästä sateenvarjoja ja kasvattamasta sikoja. ==Lähteet== Luokka:Nigerian kaupungit
Southern Airwaysin lento 242

Southern Airwaysin lento 242 oli Southern Airwaysin Yhdysvaltain sisäinen reittilento Huntsvillen kansainväliseltä lentoasemalta Alabamassa Atlantan kansainväliselle lentoasemalle Georgiassa. Lentoa 4. huhtikuuta 1977 operoinut McDonnell Douglas DC-9-31 -matkustajalentokone joutui ukkospilveen, missä kone joutui voimakkaaseen raesateeseen. Sade ja rakeet saivat koneen molempien moottorien ahtimet sakkaamaan. Moottoreihin syntyi voimakas ylipaine-aalto, joka vaurioitti niiden ahdinsiivistöjä. Moottoritehon menetyksen seurauksena miehistö joutui tekemään pakkolaskun moottoritielle. Koneessa olleista neljästä miehistön jäsenestä kaksi ja 81 matkustajasta 61 menehtyivät onnettomuudessa, minkä lisäksi maahansyöksy tappoi yhdeksän henkilöä maassa. Onnettomuuskone oli saapunut lentoyhtiölle kesäkuussa 1971. Sillä oli lennetty onnettomuuspäivään mennessä 15 406 tuntia. Lentokone oli varustettu kahdella Pratt & Whitneyn JT8D-7A-suihkuturbiinimoottorilla.National Transportation Safety Board s. 55. == Lähteet == * === Viitteet === Luokka:Georgian osavaltion liikenne Luokka:Georgian osavaltion historia Luokka:Vuoden 1977 lento-onnettomuudet Luokka:Lento-onnettomuudet Yhdysvalloissa
Dieser Traum darf niemals sterben

Dieser Traum darf niemals sterben on Atlantis 2000:n esittämä kappale, joka edusti Saksaa vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 18. 10 pisteellä. == Lähteet == Luokka:Saksan euroviisuedustuskappaleet Luokka:Vuoden 1991 euroviisuedustuskappaleet
Geef het op

Geef het op on Clouseaun esittämä kappale, joka edusti Belgiaa vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 16. 23 pisteellä. == Lähteet == Luokka:Belgian euroviisuedustuskappaleet Luokka:Vuoden 1991 euroviisuedustuskappaleet
Un baiser volé

Un baiser volé on Sarah Brayn esittämä kappale, joka edusti Luxemburgia vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 14. 29 pisteellä. == Lähteet == Luokka:Luxemburgin euroviisuedustuskappaleet Luokka:Vuoden 1991 euroviisuedustuskappaleet
Kan (kappale)

Kan () on Duo Datzin esittämä kappale, joka edusti Israelia vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta kolmanneksi 139 pisteellä. == Lähteet == Luokka:Israelin euroviisuedustuskappaleet Luokka:Vuoden 1991 euroviisuedustuskappaleet
Bailar pegados

Bailar pegados on Sergio Dalman esittämä kappale, joka edusti Espanjaa vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 4. 119 pisteellä. == Lähteet == Luokka:Espanjan euroviisuedustuskappaleet Luokka:Vuoden 1991 euroviisuedustuskappaleet
Lusitana paixão

Lusitana paixão on Dulcen esittämä kappale, joka edusti Portugalia vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 8. 62 pisteellä. == Lähteet == Luokka:Portugalin euroviisuedustuskappaleet Luokka:Vuoden 1991 euroviisuedustuskappaleet
SOS (Élena Patrókloun kappale)

SOS on Élena Patrókloun esittämä kappale, joka edusti Kyprosta vuoden 1991 Eurovision laulukilpailussa Italian Roomassa. Kappale sijoittui Euroviisuissa 22 maan joukosta sijalle 9. 60 pisteellä. == Lähteet == Luokka:Kyproksen euroviisuedustuskappaleet Luokka:Vuoden 1991 euroviisuedustuskappaleet
Strandvall

Strandvall on muun muassa seuraavien suomalaisten henkilöiden sukunimi: * Börje Strandvall (1909–1987) pikajuoksija * Heidi Strandvall, o.s. Sundberg, (s. 1981), estejuoksija * Matias Strandvall (s. 1985), maastohiihtäjä * Mona- Lisa Strandvall, myöhemmin Pursiainen (1951–2000), pikajuoksija * Robert Strandvall (s. 1977), pituushyppääjä * Sebastian Strandvall (s. 1986), jalkapalloilija
Billy Mitchell (täsmennyssivu)

Billy Mitchell voi tarkoittaa ainakin seuraavia: == Henkilöt == * Billy Mitchell (1879-1936), yhdysvaltalainen lentäjä ja kenraali * Billy Mitchell (s. 1965), yhdysvaltalainen videopelaaja == Muut == * Billy Mitchell, tulivuori Papua-Uudessa-Guineassa == Katso myös == * Willie Mitchell